ปลุกผู้หญิง แสดงจุดยืนสวยอย่างอิสระ
สาริษฐ์ ตรัยเลิศวิเชียร, วิภา อัมพุช, สิรินยา บิชอพ, เทย่า โรเจอร์ส มาร่วมปลุกกระแส.,ปลุกกระแสให้ผู้หญิงทุกคนสวยอย่างอิสระ Another Story ไลฟ์สไตล์คอนเซปต์สโตร์สุดฮิป เปิดตัวคอลเลกชันใหม่ ภายใต้ธีม Get Naughty โดยรวบรวมไอเท็มสุดครีเอตมาจากทั่วทุกมุมโลก พร้อมกันนี้ ซินดี้-สิรินยา บิชอพ ที่ออกมารณรงค์เรื่องสิทธิสตรี ยังออกแบบเสื้อยืดสกรีนลาย #DONTTELLME HOWTODRESS เพื่อให้คุณผู้หญิงแสดงจุดยืนในการเลือกแต่งกายได้อย่างอิสระในแบบที่เป็นตัวเอง วางขายเฉพาะที่ ร้าน Another Story ชั้น 4 ตึกเฮลิกส์ควอเทียร์ ศูนย์การค้า ดิ เอ็มควอเทียร์ เท่านั้น,ซินดี้-สิรินยา บอกว่า จุดเริ่มต้นของการทำแคมเปญนี้มาจากการที่เธอได้อ่านข่าวก่อนเทศกาลสงกรานต์และพบว่า มักจะมีปัญหาการลวนลามทางเพศ ซึ่งเป็นปัญหาใหญ่ มีเพียงการพูดว่า เป็นหน้าที่ของผู้หญิงที่ต้องป้องกันเรื่องนี้โดยไม่แต่ง ตัวเซ็กซี่ แทนที่จะพูดตักเตือนฝ่ายชายให้ระวังเรื่องมารยาท ไม่ควรไป ลวนลามผู้หญิง เพราะไม่ว่าผู้หญิงจะแต่งตัวแบบไหนก็ตาม ก็ไม่มีใครสามารถมาถูกเนื้อต้องตัวได้ ซินดี้จึงมีความคิดที่จะรณรงค์เรื่องนี้ และกระแสนี้ก็กลายเป็นโซเชียลมูฟเมนต์ ที่ถูกแปลในหลายภาษาและกระจายไปทั่วโลก เป็นแรงบันดาลใจให้กับคนทุกเพศทุกวัย กล้าออกมาเรียกร้องสิทธิของตัวเอง ที่จะแต่งตัวในแบบที่เราอยากจะแต่ง ตราบใดที่ไม่อนาจาร ไม่ผิดกฎหมาย และยังคงให้ความสำคัญ กับเรื่องกาลเทศะ ซินดี้จึงได้ทำโปรเจกต์ออกแบบเสื้อยืดสกรีนลาย #DONTTELLME HOWTODRESS ซึ่งวางขายเฉพาะที่ Another Story เท่านั้น โดยรายได้ทั้งหมดจะมอบให้กับมูลนิธิหญิงชายก้าวไกล ซึ่งรณรงค์เรื่องนี้โดยเฉพาะ จะจำหน่ายถึงวันที่ 30 มิ.ย.,และสำหรับคอลเลกชันใหม่ ภายใต้ธีม Get Naughty วิภา อัมพุช ผู้บริหารกลุ่มรีเทลดีเวลลอปเม้นท์ เดอะ มอลล์ กรุ๊ป เผยว่า เชื่อว่า ความสนุกสนานและความซุกซนนั้นมีอยู่ในตัวทุกคน เราจึงได้คัดสรรไอเท็มที่มีความซ่าผสมกับความขี้เล่นในทุกงานดีไซน์ ไม่ว่าจะเป็นเสื้อผ้า ชุดชั้นใน เครื่องประดับ หรือเครื่องเขียนต่างๆ ที่พรีเซนต์ธีม Get Naughty ออกมาได้อย่างชัดเจน โดยธีมนี้ก็ได้สอดคล้องกับแคมเปญที่คุณซินดี้ออกมารณรงค์เรื่องสิทธิสตรีและการแต่งกายอย่างอิสระของผู้หญิง จึงอยากเป็นอีกหนึ่งเสียงที่ช่วยสนับสนุนและช่วยขับเคลื่อนสังคมในการเรียกร้องสิทธิสตรีในครั้งนี้ด้วย.
ปลุกกระแสให้ผู้หญิงทุกคนสวยอย่างอิสระ Another Story ไลฟ์สไตล์คอนเซปต์สโตร์สุดฮิป เปิดตัวคอลเลกชันใหม่ ภายใต้ธีม Get Naughty โดยรวบรวมไอเท็มสุดครีเอตมาจากทั่วทุกมุมโลก
Another Story,ซินดี้ สิรินยา,สิรินยา บิชอพ,คอลเลกชันใหม่,เสื้อยืดสกรีนลาย